Ajuntament de ... 

ORDENANÇA FISCAL NÚM. 32

TAXA PER RETIRADA DE VEHICLES ABANDONATS O ESTACIONATS DEFECTUOSAMENT O ABUSIVAMENT A LA VIA PÚBLICA

Article 1r.- Fonament i naturalesa

En ús de les facultats concedides per l'article 25.2.g) de la Llei 7/1985, de 2 d'abril, reguladora de les bases del règim local, amb concordança amb els articles 1.2.a) i 105 del Reial Decret Legislatiu 6/2015, del 30 d'octubre, pel qual s'aprova el text refós de la Llei sobre trànsit, circulació de vehicles de motor i seguretat viària, i  a  l’empara del previst als articles 57 i 20.4 del text refós de la Llei reguladora de les hisendes locals aprovat pel Reial decret legislatiu 2/2004, de 5 de març (TRLRHL), de conformitat amb allò que disposen els articles 15 a 19 d’aquest text legal, l’Ajuntament estableix la taxa per retirada de vehicles abandonats o estacionats defectuosament o abusivament a la via pública, que es regirà per la present Ordenança.
Article 2n.- Fet imposable

Constitueix el fet imposable d'aquesta taxa:

1. La prestació del servei de retirada de vehicles, quan els seus conductors no ho fan i concorren alguna de les circumstàncies següents:

a) El vehicle estacionat constitueix perill o causa greus pertorbacions a la circulació.

b) Es pot presumir racionalment l’abandó del vehicle en la via pública.

c) Altres motius previstos a la normativa reguladora del trànsit i seguretat vial.

2. El dipòsit i la custòdia del vehicle fins que sigui retirat de la dependència municipal per l’interessat.

Article 3r.- Subjectes passius

Són subjectes passius els propietaris dels vehicles retirats. 

Aquesta taxa s'exigirà amb independència de la sanció derivada de la infracció que, en el seu cas, haguessin pogut cometre els titulars dels esmentats vehicles. 
Article 4t.- Responsables i successors
1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 5è.- Beneficis fiscals

No s’aplicaran exempcions ni bonificacions per a la determinació del deute tributari que els subjectes passius hagin de satisfer per aquesta taxa.

Article 6è.- Quotes tributàries

La quota tributària és el resultat d’aplicar les següents tarifes:

	Per retirada i transport de cada vehicle
	Per retirada (€)
	Per custòdia/dia (€)

	1. Motocicletes, ciclomotors, vehicles de tres rodes i altres vehicles de característiques anàlogues
	
	

	2. Automòbils de turisme, camions i similars fins a 3.500 kg. PMA
	
	

	3. Tota mena de vehicles amb PMA superior a 3.500 kg. PMA
	
	


Article 7è.-  Meritació 
La taxa es merita en el moment de la prestació del servei.

Article 8è.- Normes de gestió i recaptació

L'import de la taxa es farà efectiu a l'oficina corresponent contra el lliurament d'un comprovant que expedeix l'ajuntament o mitjançant un sistema automàtic. 

Article 9è.- Infraccions i sancions

Pel que respecta a les infraccions i sancions tributàries que, en relació a la taxa regulada en aquesta Ordenança, resultin procedents, s’aplicarà el que disposa la Llei general tributària i l’Ordenança general.

Disposició addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

Disposició final

La present Ordenança fiscal, aprovada provisionalment pel Ple de la Corporació en sessió celebrada el ...... i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província de Barcelona i regirà fins la seva modificació o derogació expressa.
